FORMULAR DE ÎNSCRIERE LA EVENIMENTELE DIN CADRUL FESTIVALULUI INTERNAȚIONAL DE FILM **QUO VADIS**

**quo-vadis.ro**

1. **Argument**

Festivalul Internațional de film Quo Vadis, care se va desfășura la Iași între 7 – 10 noiembrie va prilejui celor doritori întâlnirea cu filme de reflecție creștină din SUA; Grecia, Serbia, România și țări din Asia Centrală și de Est.

Vieți de sfinți, istoria încreștinării unor popoare, întâmplări de pateric din timpul regimului comunist, mărturii din temnițele comuniste ale României și fostei Iugoslavii, destine frânte și apoi restaurate prin credință, filme de artă, conferințe, dezbateri, expoziție de fotografie, toate acestea în patru zile, doar la Iași.

Cineaști de prestigiu de pe patru continente ale lumii, actorul și interpretul de muzică (vocal și la chitară ) american Jonathan Jackson, Părintele Efrem, Starețul Mănăstirii Vatoped, Părintele Răzvan Ionescu vor fi protagoniștii unor întâlniri unice cu publicul din întreaga țară, venit la Iași cu această ocazie.

În cifre, festivalul s-ar traduce astfel: 37 de filme, 30 de cineaști, 6 conferințe, o dezbatere și o expoziție de fotografie.

Răbdarea de a parcurge programul festivalului, publicat pe pagina de internet **quo-vadis.ro,** vă va fi răsplătită de satisfacția de a găsi evenimente la care veți dori să fiți prezenți cu orice preț.

Pentru a participa la unul sau mai multe evenimente, intrați pe **quo-vadis.ro,** alegeți evenimentul și selectați opțiunea **Rezervă un loc.**

**Între multele evenimente ale Festivalului,** cu siguranță vă veți dori să nu lipsiți de la:

1. **Joi, 7 noiembrie, ora 17.00, ATENEUL TĂTĂRAȘI**

 **FILMUL „GENESIS – POVESTEA TROFEULUI QUO VADISˮ,** urmat de prezentarea cineaștilor prezenți la festival și de **Concertul de muzică veche românească al ANSAMBLULUI FLORALIA,** în cadrul **Galei de deschidere a Festivalului.**

1. **Sâmbătă, 9 noiembrie, ora 15.00, SALA IUSTIN MOISESCU a Centrului Eparhial Iași**

**Conferințele Quo Vadis**

[MILJA RADOVIC](https://quo-vadis.ro/milja-radovic) (Austria, Universitatea din Viena, cercetător în teologie și cinematografie, istoric al artei, din Viena) - *Film și Religie - Teologia ca subiect. Metode și abordări pentru o contribuție la cunoaștere a Ortodoxiei*

[CHRIS VLAHONASIOS](https://quo-vadis.ro/chris-vlahonasios) (Australia, director al Byzanfest, din Melbourne) - *Icoana în mișcare. Creativitate și mântuire prin cinematografia ortodoxă*

[GULBARA TOLOMUSHOVA](https://quo-vadis.ro/gulbara-tolomushova) (Kîrgîzstan, istoric si critic de film din Kîrgîzstan) - *Panorama cinematografiei Central-Asiatice – Calea existențialistă a eroului din filmul Leagănul (1993)*

1. **Sâmbătă, 9 noiembrie, ora 17.00, AULA MAGNA HARALAMB VASILIU a Universității de Științele Vieții din Iași**, **Conferința *Terapia sufletului*, susținută de PĂRINTELE EFREM, Starețul Mănăstirii Vatoped** (însoțită de lansarea cărții publicate la Editura Doxologia – *Terapia sufletului).*

Prezinta Prof. Univ. Dr. Adrian Opre

Moderează Pr. Bogdan Brânză

1. **Sâmbătă, 9 noiembrie, ora 19.00**, **AULA MAGNA MIHAI EMINESCU a Universității Alexandru Ioan Cuza din Iași,** **Conferința actorului american JONATHAN JACKSON*.***

În dialog cu Părintele Răzvan Ionescu, venit special de la Paris, prieten și admirator al lui Jonathan Jackson, acesta din urmă va spune povestea unei vieți în care cariera cinematografică și în muzică nu a presupus și compromisuri morale sau abdicarea de la credința asumată prin convertirea la Ortodoxie în 2012. Momentul va fi îmbogățit de o inedită prestație muzicală la chitară, Jonathan Jackson fiind și membru al formației de muzică Enation.

Pentru rolul lui Luke din filmul serial *General Hospital,* Jonathan Jackson a primit Premiul Emmy. În discursul său de acceptare a premiului Jonathan a dat o memorabilă mărturie de credință în Dumnezeu, mulțumindu-i acestuia și însemnându-se cu semnul Sfintei Cruci.

5. **Duminică, 10 noiembrie, ora 17.30, AULA MAGNA MIHAI EMINESCU a Universității Alexandru Ioan Cuza din Iași, CONFERINȚA PĂRINTELUI EFREM, Starețul Mănăstirii Vatoped** *- Sfântul Paisie Aghioritul, Sfântul Iosif Vatopedinul și Gheronda Iosif Vatopedinul, putere și nădejde în vremuri tulburi și neduhovnicești.*

Lansarea serialului de televiziune **„Sfântul Paisie - de la Farasa în cer”**, produs de Institutul Sfântul Maxim Grecul din Atena și Lansarea cărții **Mistagogia rugăciunii în viața și învățătura lui Gheronda Iosif Vatopedinul**, editura Sfânta Mare Mănăstire Vatoped, vor fi alte momente ale acestei întâlniri cu Părintele Efrem Vatopedinul.

Atașăm acestei scurte prezentări un formular de înscriere pentru persoanele care doresc să participe la unul sau mai multe din evenimentele de mai sus. În urma completării formularelor, respectuos vă rugăm să le transmiteți pe adresa de email **cultural@mmb.ro****,**  până marți 5 noiembrie, ora 12.00.

Pentru alte evenimente decât cele evidențiate în formular, rugăm doritorii să rezerve un loc pe pagina festivalului **quo-vadis.ro.**